கேள்வி: கொண்டா வெங்கட ரங்கா ரெட்டி பற்றி தகவல் சொல்.
பதில்: கே. வி. ரங்கா ரெட்டி (12 திசம்பர் 1890 - சூலை 24 1970) என அழைக்கப்படும் கொண்டா வெங்கட ரங்கா ரெட்டி (Konda Venkata Ranga Reddy) ஒருங்கிணைந்த ஆந்திரப் பிரதேசம் முன்னாள் துணை முதல்வராக இருந்தார். [https://web.archive.org/web/20081215070036/http://www.hindu.com/2008/12/12/stories/2008121259450300.htm The Hindu : Andhra Pradesh / Hyderabad News : AV College to celebrate founder’s birth anniversary] சாகிர்தார்களுக்கு எதிராக தெலுங்கானா மக்களின் ஆயுதப் போராட்டம் (1946-1951) எதிர்த்துப் போராடிய சுதந்திரப் போராளியாவார். தெலங்காணாவில் உள்ள ரங்காரெட்டி மாவட்டம் இவரது பெயரிடப்பட்டது.
கேள்வி: கொண்டா வெங்கட ரங்கா ரெட்டி - கல்வியாளர் பற்றி நீங்கள் என்ன அறிந்துள்ளீர்கள்?
பதில்: இவர், கல்வி நிறுவனமான ஏ. வி கல்லூரியையும் நிறுவினார். பெண்களும், சிறுமிகளும் தங்களின் நோக்கத்தை அடைவதற்கு உதவுவதற்காக 1952ஆம் ஆண்டில் சங்கம் இலட்சுமிபாய் என்பவரால் நிறுவப்பட்ட "இந்திர சேவா சதன் சங்க"த்தில் உறுப்பினராகவும் இருந்தார். அறக்கட்டளை நடத்திவரும் பெண்கள் கல்லூரிக்கு இவரின் நினைவாக கே. வி. இரங்கா ரெட்டி மகளிர் கல்லூரி என பெயரிடப்பட்டது. இவர், மகளிர் விடுதி ஒன்றையும் தொடங்கினார்.
கேள்வி: கொண்டா வெங்கட ரங்கா ரெட்டி - தனிப்பட்ட வாழ்க்கை பற்றி நீங்கள் என்ன அறிந்துள்ளீர்கள்?
பதில்: இவர், துங்கபத்ராம்மா என்பவரை மணந்தார். இவர்களுக்கு, 7 மகன்களும், 4 மகள்களும் என 11 குழந்தைகள் இருந்தனர். இவரது மகன்களில் ஒருவரான கொண்டா மாதவ ரெட்டி ஐதராபாத் உயர் நீதிமன்றத்திலும், மும்பை உயர் நீதிமன்றத்தின் தலைமை நீதிபதியாகவும் இருந்தார். இவரது பேரன்களில் ஒருவரான கே. விஸ்வேஸ்வர ரெட்டி அரசியல்வாதியாகவும், தெலங்காணாவின் சேவெள்ள மக்களவைத் தொகுதியின் நாடாளுமன்ற உறுப்பினருமாவார். 1960களில் ஆந்திரப் பிரதேசத்தில் தெலுங்கானா#1969_இயக்கம் பங்கேற்ற முன்னோடிகளில் ஒருவரும், இந்திய தேசிய காங்கிரசு கட்சியைச் சேர்ந்த ஓர் அரசியல்வாதியுமான மாரி சன்னா ரெட்டி இவரது உறவினராவார். இவரது சகோதரரின் (கொண்டா நாராயண ரெட்டி) மகளை மணந்தார்.